ITEL ประกาศผู้ถือหุ้นใช้สิทธิ “W3” ราคา 3.30 บ. เริ่ม 22-28 ธ.ค.นี้
ITEL แจงผู้ถือใบสำคัญแสดงสิทธิ “ITEL-W3” กำหนดสิทธิ 1 หน่วย ต่อหุ้นสามัญ 1 หุ้น ในราคาหุ้นละ 3.30 บาท ใช้สิทธิครั้งที่ 5 คือระหว่างวันที่ 22-28 ธ.ค.65 และกำหนดวันใช้สิทธิ 29 ธ.ค. 65 นี้
 
ITEL แจงผู้ถือใบสำคัญแสดงสิทธิ “ITEL-W3” กำหนดสิทธิ 1 หน่วย ต่อหุ้นสามัญ 1 หุ้น ในราคาหุ้นละ 3.30 บาท ใช้สิทธิครั้งที่ 5 คือระหว่างวันที่ 22-28 ธ.ค.65 และกำหนดวันใช้สิทธิ 29 ธ.ค. 65 นี้  
15 ธ.ค. 2565

นายณัฐนัย อนันตรัมพร กรรมการ รองกรรมการผู้จัดการใหญ่ สายงานกลยุทธ์ และสายงานธุรกิจโทรคมนาคม บริษัท อินเตอร์ลิ้งค์ เทเลคอม จำกัด (มหาชน) หรือ ITEL เปิดเผยว่า ผู้ถือใบสำคัญแสดงสิทธิที่จะซื้อหุ้นสามัญ ITEL–W3 (ครั้งที่ 5) สามารถใช้สิทธิแปลงเป็นหุ้นสามัญ โดยระยะเวลาการแจ้งความจำนงในการใช้สิทธิครั้งที่ 5 คือระหว่างวันที่ 22-28 ธ.ค.65 และกำหนดวันใช้สิทธิ 29 ธ.ค. 65 นี้ ทั้งนี้ ITEL–W3 กำหนดสิทธิ 1 หน่วย มีสิทธิซื้อหุ้นสามัญได้ 1 หุ้น ในราคาหุ้นละ 3.30 บาท จำนวน 311,789,822 หน่วย อายุใบสำคัญแสดงสิทธิ 18 เดือน นับแต่วันที่ออกใบสำคัญแสดงสิทธิ (15 ต.ค.64)
โดยวัตถุประสงค์การจัดสรรใบสำคัญแสดงสิทธิในครั้งนี้ เพื่อเสริมสร้างความแข็งแกร่งทางด้านการเงินของบริษัท และใช้เป็นเงินทุนหมุนเวียน สอดคล้องกับกลยุทธ์การเดินหน้าขยายธุรกิจอย่างต่อเนื่อง และรองรับการดำเนินงานในอนาคต แย้มแนวโน้มไตรมาส 4/65 เติบโตในทุกมิติ เตรียมข่าวดี รอไฟเขียวรับรู้รายได้เพิ่มเติมจากงานใหม่ในมือ
นอกจากนี้ บริษัทฯ คาดได้รับความชัดเจนจากการเข้าเสนองานใหม่เพิ่มเติม มูลค่ารวมราว 1,000 ล้านบาท พร้อมปักธงรายได้ปีนี้ 3,200 ล้านบาท อานิสงส์พอร์ตลูกค้าขยายตัว  โดยปัจจุบันบริษัทฯ มีมูลค่าสัญญาในมือ (Contract on Hand) อยู่ที่ 3,194 ล้านบาท คาดส่งมอบและรับรู้รายได้ต่อเนื่องไปจนถึงปีหน้า
สำหรับรายละเอียด และเงื่อนไขอื่นๆ สามารถดูได้จากกำหนดการใช้สิทธิของใบสำคัญแสดงสิทธิที่จะซื้อหุ้นสามัญ ของบริษัท อินเตอร์ลิ้งค์ เทเลคอม จำกัด (มหาชน) ครั้งที่ 3 (ITEL-W3) หรือ www.interlinktelecom.co.th